CELEX: 62012TN0066
Language: sk
Date: 2012-02-13 00:00:00
Title: Vec T-66/12: Žaloba podaná 13. februára 2012 — Sedghi a Azizi/Rada

14.4.2012   
            
            
               SK
            
            
               Úradný vestník Európskej únie
            
            
               C 109/24
            
         Žaloba podaná 13. februára 2012 — Sedghi a Azizi/Rada
   (Vec T-66/12)
   2012/C 109/52
   Jazyk konania: angličtina
   
      Účastníci konania
   
   
      Žalobcovia: Ali Sedghi (Teherán, Irán) a Ahmad Azizi (Londýn, Spojené kráľovstvo) (v zastúpení: S. Gadhia a S. Ashley, solicitors, D. Wyatt, QC (Queen’s Counsel), a M. Lester, barrister)
   
      Žalovaná: Rada Európskej únie
   
      Návrhy
   
   
               —
            
            
               zrušiť rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, 2.12.2011, s. 71), a vykonávacie nariadenie Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, 2.12.2011, s. 11), v rozsahu, v akom sa týkajú žalobcov, a určiť, že rozhodnutie v tomto zmysle má okamžitú účinnosť, bez odkladu,
            
         
               —
            
            
               určiť, že článok 19 ods. 1 písm. b) a článok 20 ods. 1 písm. b) rozhodnutia Rady 2010/413/SZBP a článok 16 ods. 2 nariadenia Rady (EÚ) č. 961/2010 sa voči žalobcovi v druhom rade neuplatňujú,
            
         
               —
            
            
               zaviazať žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod založený na tvrdení, že
               
                           —
                        
                        
                           nebolo splnené nijaké z právnych kritérií na zapísanie žalobcov do zoznamu a neexistuje skutkový ani právny základ na ich zapísanie; pri rozhodnutí, že zapísanie žalobcov do zoznamu je dôvodné, Rada vychádzala zo zjavne nesprávneho posúdenia.
                        
                     
         
               2.
            
            
               Druhý žalobný dôvod založený na tvrdení, že
               
                           —
                        
                        
                           napadnuté rozhodnutie a napadnuté nariadenie stanovujú nedôvodné a neprimerané obmedzenia základných práv žalobcov.
                        
                     
         Žalobca v druhom rade uvádza ďalšie dva žalobné dôvody, ktorými tvrdí, že:
   
               —
            
            
               napadnuté rozhodnutie a napadnuté nariadenie stanovujú nedôvodné a neprimerané obmedzenie jeho základného práva na voľný pobyt v rámci Európskej únie, a
            
         
               —
            
            
               Rada nemala právomoc zahrnúť žalobcu v druhom rade do oblasti Spoločnej zahraničnej a bezpečnostnej politiky, lebo táto situácia sa týka výlučne vnútornej politiky Európskej únie.